
1. Fejezet




Isten nagyobb szeretettel szeret



Ezt parancsolom nektek: ti is úgy szeressétek egymást, azzal az isteni szeretettel, ahogyan én titeket! NINCS ANNÁL NAGYOBB SZERETET, mint amikor valaki az életét adja a barátaiért. Ti pedig a barátaim vagytok, ha megteszitek, amit parancsolok nektek.

János 15:12-14

Isten nagy szeretete életedet örökre meg fogja változtatni. Ez a szeretet nagyobb mindennél, ami a földön található. Amikor egy férfi azt mondja egy nőnek, hogy” szeretlek”, ez nem hasonlítható össze azzal a nagyobb szeretettel, amiről ebben a könyvben írok. Anyukád szerethet, apukád szerethet, de egyikük sem fog meghalni érted. A barátod vagy a barátnőd szerethet, de egyikük sem fog meghalni érted.

Ez a könyv Isten nagyobb szeretetéről szól. Amikor megnyitod a szívedet, hogy befogadd ezt a nagy szeretetet, akkor újjászületsz. Ha megnyitod a szívedet Isten e nagy szeretete előtt, új teremtéssé válsz, és teljesen más életet fogsz élni. Ha megnyitod a szívedet Isten e nagy szeretete előtt, megmenekülsz a pokolban való büntetéstől. Megérdemled, hogy a pokolba menjél, és én is. De Isten szeretete által, aki egyszülött Fiát küldte el, hogy ne vesszünk el, újjászülethetünk! Halleluja! Új teremtéssé válhatunk! Elkerülhetjük a külső sötétséget és a pokol gyötrelmeit. 

Mekkora szeretet ez, hogy Isten gyermekeinek neveztethetünk?  Milyen nagy megváltás ez, hogy Jézusnak a vérét kellett ontania, hogy megváltson minket a bűneinktől! Nyisd meg a szívedet, és élvezd azt a nagy megváltást, amit Krisztus kínál neked. Szomorú, hogy ezt kell mondanom, de sok keresztény nem érti a megváltást. Ezért írom ezt a könyvet. A megváltásról ritkán prédikálnak mostanában. Ideje visszahozni a szilárd alapokat, amelyen a kereszténység örökké megáll.

Hét dolog, amit tudnod kell a nagyobb szeretetről

1.	1.	Különböző szeretetfajták vannak, de Jézus szeretete a legnagyobb

Isten szeretete különleges, ez a létező legnagyobb szeretet. Nézd meg ezeket az igehelyeket, amik Isten szeretetéről szólnak. Milyen szeretet ez? Isten szeretete a nagy szeretet, az örökkévaló szeretet és a nagyobb szeretet.

Gondoljátok csak meg: az Atya ANNYIRA szeret minket, hogy Isten gyermekeinek neveznek bennünket: a világ azért nem ismer minket, mert nem ismerte meg őt.

1János 3:1



Isten azonban telve van irgalommal, és NAGYON SZERET BENNÜNKET, ezért amikor még halottak voltunk a bűneink miatt, Krisztussal együtt új életre keltett. Bizony, Isten kegyelme mentett meg minket!

Efézus 2:4-5

Mi pedig megismertük és elhittük ISTEN IRÁNTUNK VALÓ SZERETETÉT.

Mert Isten maga a szeretet. Aki ebben az isteni szeretetben éli az életét, az valójában Istenben él, és Isten is él benne. Így növekszik bennünk Isten szeretete, míg teljessé nem lesz.

Ezért örömteli bizalommal várjuk az ítélet napját, hiszen mi is ugyanúgy vagyunk ebben a világban, ahogyan ő.

1János 4:16-17

Megjelent nekem az ÖRÖKKÉVALÓ a távolból: ÖRÖKKÉ TARTÓ szeretettel szerettelek téged, ezért szerető kedvességgel vontalak magamhoz. 

Jeremiás 31:3

A szerelmes és a nagyobb szeretet

Egyszer ismertem egy ifjú hölgyet, akinek volt egy szerelmese. Ez a szeretett fiatalember össze akart házasodni az ifjú hölggyel, de nem bánt jól vele. Úgy tűnt, hogy szerelmeséhez is vonzódik, de más lányokhoz is. A kapcsolatuk viharos volt, hogy mást ne mondjak. Egy napon ez az ifjú hölgy végül hazajött, és azt mondta: „Befejeztem.” Sírt, mert összetört a szíve az összetört kapcsolat miatt.  Vigasztaltam őt, és azt mondtam neki, hogy Isten valaki mást fog neki adni, egy jobbat. 

Néhány hónap múlva Isten megválaszolta imáinkat, és egy kedves fiatalember bukkant fel a semmiből, és beleszeretett. Úgy tűnt, hogy élvezik a kapcsolatukat, és egy nap megkérdeztem az ifjú hölgyet: „Hogy van a kapcsolatotok?”

Mosolygott és azt mondta: „Sokkal jobb, mint az első kapcsolat. Isten jó hozzám.”

Más szavakkal, nagyobb szeretetet tapasztalt meg és jobb kapcsolatot. Megkérdeztem őt: „Miért jobb ez a kapcsolat?”

Ezt mondta: „Nem is tudtam, hogy ilyen boldog lehetek. Nem tudtam, hogy van nagyobb szeretet, amit megtapasztalhatok.”

Valójában ez a hölgy egy nagyobb szeretetet tapasztalt meg. Ilyen Isten szeretete is. Sokkal nagyobb szeretet. Mekkora szeretet ez?

2. Jézus szeretete nagyobb, mint a „testvérek szeretete”.

Mivel engedelmeskedtetek az igazságnak, ezzel megtisztítottátok lelketeket. Most tehát ÉLJETEK képmutatás nélkül, ŐSZINTE TESTVÉRI SZERETETBEN! Isten szeretetével, tiszta szívvel, és teljes erőtökkel szeressétek egymást! 		1 Péter 1:22

Sok család szétesett annak a ténynek ellenére, hogy kapcsolódtak egymáshoz. Felbomlanak, újra és újra veszekszenek egymással. Jézus szeretete sokkal nagyobb kell, hogy legyen, mint a testvérek közötti szeretet.

Vese ajándékba

Egy napon volt egy ima összejövetel, ahol imádkoztak egy testvérért, akinek vesére volt szüksége. Kijelentették, hogy szeretik ezt a testvért, és azt akarták, hogy tovább éljen egy ajándék vesével. Ahogy folytatódott az ima összejövetel, rádöbbentek, hogy senki nem áll készen arra, hogy odaajándékozza a veséjét, bár ezért imádkoztak. Végül az ima összejövetel vezetője úgy döntött, hogy megengedik Istennek, hogy kiválassza, kinek a veséjét ajándékozzák oda.

Fogott egy madártollat, és azt mondta az egybegyűlteknek, hogy feldobja a levegőbe, és akire leszáll, annak kell odaadnia a veséjét. Mindenki egyetértett ezzel a fajta isteni kiválasztással. 

Feldobta a tollat a levegőbe. Szállt a toll felfelé, vitorlázott lefelé, ámulatos módon pontosan a vezető felé. Hirtelen a vezető elkezdett kiáltozni, ráfújt a tollra, hogy ne menjen feléje. Nyilvánvaló, hogy senki nem állt készen a veséje odaajándékozására, még a vezető sem.

Egy dolog azt mondani, hogy szeretsz valakit, másik dolog a „nagyobb szeretettel „rendelkezni, amely arra indít, hogy feláldozd magadat érte.

3.  Jézus szeretete nagyobb, mint az asszonyok szeretete.

Sok dal írtak az asszonyok szerelméről. Valójában a legtöbb dal a férfi és nő közötti szerelemről szól, mégis a legtöbb fájdalom a világban a férfi és nő közötti kapcsolat felbomlásából származik. Az asszonyok szerelme milyen könnyen megsavanyodik! Az a szeretet, amelyről én írok, az a nagyobb szeretet.

Hogy fáj a szívem érted, barátom, testvérem! Mennyire kedves voltál nekem, hogy szerettelek! IRÁNTAM VALÓ SZERETETED CSODÁLATOSABB VOLT, MINT AZ ASSZONYOK SZERELME! 

2 Sámuel 1:26

MIVEL JÁKOB NAGYON MEGSZERETTE RÁHELT, ezt válaszolta Lábánnak: „Hét évig szolgállak, ha kisebbik leányodat, Ráhelt nekem adod feleségül.” Lábán így válaszolt: „Jobb, ha hozzád adom feleségül, mint egy idegenhez. Maradj nálam és dolgozz itt! „Így hát Jákob szolgálta Lábánt hét esztendeig Ráhelért. De annyira szerette Ráhelt, hogy ez az idő csak pár percnek tűnt a számára. 

1 Mózes 29:18-20

A KIRÁLY pedig MINDEN MÁS ASSZONYNÁL INKÁBB MEGSZERETTE ESZTERT. Jobban szerette és jobban tetszett neki, mint bármelyik szűz, akit addig megismert. Ezért a királyi koronát Eszter fejére tette-, így tette őt királynévá Vásti helyett.  

Eszter 2:17

Az asszonyok szerelme a női test szerelme, ezzel a fajta szeretettel a nő odaadja a testét egy férfinak, hogy kényeztesse őt. Az asszonyok szerelme rövid életű. A legtöbb nő képtelen fenntartani hosszabb időn át egy férfi figyelmét. Volt egy barátom, akinek két barátnője volt. Megkérdeztem, hogy lehet két barátnője egyszerre? Ezt válaszolta: „Korábban nyolc barátnőm volt, de most, hogy egyetemre járok, csak kettő van. „Ennek a fiatalembernek a figyelmét nagyon rövid időre tudták lekötni a különböző hölgyek az életében. Jézus szeretete hosszabb ideig tart, mint a férfi vágya a különböző nők iránt.

Jézus szeretete évszázadokon keresztül tartott. Kitartott, míg végül elért téged és engem. Jézus Krisztus szeretete sokkal magasabb rendű szeretet, mint amit egy férfi érezhet egy nő iránt.

Az asszonyok szerelmének korlátai vannak. Még a legragaszkodóbb pároknak is tanácsadásra van szükségük röviddel házasságkötésük után. Sokan, akik azt mondják, hogy „szeretlek”, „Te vagy az álmom”, „annyira boldog vagyok, hogy találkoztam veled”, gyakran ugyanezeket a dolgokat mondják másoknak. Nyilvánvalóan hiányzik valami ebből az „asszonyok iránti szeretetből.”

Az özvegy

Volt egy bizonyos pásztor, aki boldogan élt a feleségével, mígnem váratlanul meghalt. Az asszonynak összetört a szíve és folyamatosan sírt. A pásztora lelkigondozta őt, de nem tudott megvigasztalódni. Egy nap elment a sírhoz, és reggeltől estig sírt. Sírás közben kaparta és karmolászta a sírt. Ki akarta húzni a férjét a sírból. 

Egy napon a pásztornak volt egy látomása, felvitetett a mennybe, ahol látta ennek az asszonynak a férjét. Meglepetésére ez az ember nagyon boldog volt a mennyben.  Beszélt a pásztorral, és elmondta, hogy nagyon boldog, hogy a mennyben lehet. A pásztor ezt mondta neki: „a feleséged mindennap sír, és nem lehet megvigasztalni.”

A meghalt pásztor valami igazán sokkolót mondott neki. Ezt mondta: „Ó ne aggódj a feleségem miatt!  Az Úr azt mondta nekem, amikor idejöttem, hogy rendben lesz, és még egy új férjet is fog neki adni, aki jobb férje lesz, mint én voltam.”

Azt mondta: „Kérlek, mondd el a feleségemnek, amikor visszamész, hogy ez az Úr üzenete.”

„De nem fog nekem hinni.”

„Ne aggódj, elárulok egy titkot, amit csak ketten tudunk. Amikor elmondod neki, tudni fogja, hogy velem beszéltél.”

Aztán a halott férj elmondott neki egy titkot, amiről csak ő és a felesége tudott.

A látomás után a pásztor felhívta az asszonyt, és elmondta neki, hogy látta a férjét, és hogy új férje lesz, aki jobb férje lesz, mint a korábbi volt.

Ezt mondta: „Ez képtelenség, soha nem történhet meg. Soha nem lesz új férjem, és senki nem lehet jobb, mint a férjem volt.”

Aztán elmondta neki a titkot. Az özvegy kiabált, és azt mondta: „Az ablakunk előtt álltál és kihallgattad a beszélgetésünket.”

Később döbbent rá, hogy ez egy valódi látomás volt.

Ahogy telt az idő, az özvegy újra férjhez ment. Egy nap a pásztor megkérdezte: „Milyen az új házasságod?”

Szelíden mosolygott, és azt mondta: „Valóban, ez az új férj sokkal nagyszerűbb, mint az előző férjem. Nagyobb szeretetet tapasztalok meg.”

Ez a hölgy nagyobb szeretetet tapasztalt meg a második házasságában. Vannak alacsonyabb és magasabb rendű szeretetek, de Jézus szeretete sokkal nagyobb szeretet, mint az asszonyok vagy a testvérek szeretete.

4. Jézus szeretete nagyobb, mint egy nemzet szeretete.

Az emberek azt állítják, hogy szeretik az országukat. Amikor viszont az az ország szegény, egy másik ország állampolgárává igyekeznek válni, ha lehetséges. Sok ghánai és nigériai változtatta meg állampolgárságát, és most büszke brit, amerikai, olasz és német állampolgárok. Az emberek megváltoztatják a kiejtésüket, és otthagyják országukat, ha a legcsekélyebb lehetőségük van rá. De Jézus Krisztus ott maradt a keresztjén, és meghalt az egész világért. Jézus Krisztus szeretete sokkal nagyobb, mint amit bárki is érezhet az országa iránt.

5. Jézus szeretete nagyobb, mint az anya szeretete a gyermekei iránt.

Hát elfelejtheti-e gyermekét az anya? Szeretett fiacskájával ne törődne? De még ha el is felejtené-, ezt feleli az Örökkévaló-, én terólad soha meg nem feledkezem! 

